Presidenten (TV-serie)

Presidenten (orig. The West Wing) er en amerikansk fjernsynsserie skapt av Aaron Sorkin og produsert av John Wells i perioden 1999–2006. Serien er lagt til vestfløyen (engelsk: «West Wing») i Det hvite hus, som rommer den amerikanske presidentens kontor og hans nærmeste stab, og handler om administrasjonen til den fiktive demokratiske presidenten «Josiah Bartlet» (Martin Sheen).

Presidenten ble produsert av Warner Bros., og ble avsluttet etter sin syvende sesong. Første sesong ble sendt i USA på NBC i 1999. I Norge har serien vært vist på NRK, Hallmark Channel og TV3 Norge.

Serien har vunnet tre Golden Globe og 27 Emmy-priser.

 Handling 
 Sesong 1 
Den første sesongen begynner midt i president Josiah Bartlets første år i embetet, og følger Det hvite hus som desperat forsøker å få vedtatt lovgivning. Sesongen avsluttes med en cliffhanger, hvor det blir avfyrt flere skudd ved et stevne hvor blant annet presidenten er til stede, og U.S. Secret Service geleider Bartlett vekk fra området i all hast. Seerne får ikke vite hvordan det gikk med karakterene før neste sesong.

 Sesong 2 
Den andre sesongen begynner mot slutten av president Bartlets andre år i embetet, og midten av hans tredje år. Utover sesongen får flere og flere ansatte vite at presidenten har multippel sklerose, og offentligheten blir gjort oppmerksom på det.  Mrs. Landingham, som har vært sekretær for president Bartlet i mange år, dør i den nest siste episoden, «18th and Potomac». og i den siste episoden «Two Cathedrals» står Mrs. Landinghams begravelse sentralt – og spørsmålet om Bartlett kommer til å stille til gjenvalg som president.

 Sesong 3 
Den tredje sesongen dekker administrasjonens tredje og fjerde år med Bartlett som president. Sesongen begynner med at Bartlett kunngjør sin intensjon om å stille til gjenvalg som president, og domineres av den påfølgende valgkampanjen. Andre fremtredende historier inkluderer en etterforskning i Kongressen etter påstander om at Bartlet skal ha begått valgfusk, en drapstrussel mot C.J., og det forholdet hun utvikler med Secret Service-agenten som har fått i oppdrag å beskytte henne.

 Sesong 4 
Den fjerde sesongen dekker slutten av Bartlets fjerde år av den første embetsperioden hans og begynnelsen av det første året av annen periode. Sam forlater Det hvite hus for å stille til valg i California. Visepresident Hoynes blir tvunget til å trekke seg etter at en sex-skandale blir avdekket. Sesongen blir avsluttet med at Bartlets yngste datter blir kidnappet og holdt som gissel. Bartlett trekker seg midlertidig som president på grunn av sin personlige situasjon, og Glen Allen Walken blir midlertidig innsatt i hans sted.

 Sesong 5 
Den femte sesongen åpner med at presidentens datter Zoey Bartlet blir reddet fra kidnapperne. Bartlet tar presidentskapet tilbake fra fungerende president Glen Walken, men blir tvunget til motvillig å ta en rekke avgjørelser, inkludert å nominere Bob Russell for visepresident. Bartlet nekter å kutte utgifter, og nekter å godkjenne statsbudsjettet. Dette fører til at statsadministrasjonen blir stengt ned frem til man blir enig om et nytt budsjett. Bartlet ønsker å få en liberal sjef for USAs høyesterett i USA, og sesongen avsluttes med økende uro på Gazastripen, slik at president Bartlet blir presset på fredsforhandlingene i Midtøsten.

 Sesong 6 
Den sjette sesongen begynner med at israelske og palestinske delegasjoner ankommer Camp David for å delta på fredssamtaler. Bartlet sparker Leo McGarry som Stabssjef i Det hvite hus. Leo får et hjerteinfarkt i kjølvannet av dette. C.J. Cregg blir ny stabssjef, men hun finner det vanskelig å tilpasse seg – et faktum som ikke blir hjulpet av presidentens forverrede multippel sklerose. De oppfordrer kongressmedlem Matt Santos fra Texas om å stille som presidentkandidat. Santos blir til slutt valgt som president, med Leo McGarry som sin visepresident. I mellomtiden har noen i Det hvite hus lekket informasjon angående den nasjonale sikkerheten til reporteren Greg Brock.

 Sesong 7 
Den syvende og siste sesongen følger Bartlet-administrasjonens siste år i embetet. Toby innrømmer å ha lekket informasjon til pressen, og president Bartlet blir tvunget til å gi ham sparken. Senere nekter Toby å navngi sin nylig avdøde bror som kilden til den taushetsbelagte informasjonen, til tross for at han ble oppfordret til det av sin tidligere kone og sin advokat – ettersom han mener at det ville være galt å vanære brorens minne. C.J.s  tid som stabssjef blir mer stressende når hun tar for seg konflikten mellom Russland og Kina om Kasakhstan. Leo får et nytt hjerteinfarkt og dør på valgnatten, noe som gjenspeiler skuespilleren John Spencers død. George Santos vinner valget, og de siste episodene av serien viser de siste dagene av Bartlet-administrasjonen. I den aller siste episoden blir Santos George sverget inn som ny president.

 Skuespillere 
 Allison Janney som C.J. Cregg.
 John Spencer som Leo McGarry.
 Bradley Whitford som Josh Lyman.
 Martin Sheen som President Josiah Bartlet.
 Janel Moloney som Donna Moss.
 Richard Schiff som Toby Ziegler.
 Dulé Hill som Charlie Young.
 NiCole Robinson som Margaret Hooper.
 Melissa Fitzgerald som Carol Fitzpatrick.
 Rob Lowe som Sam Seaborn.
 Joshua Malina som Will Bailey.
 Stockard Channing som Abbey Bartlet.
 Kim Webster som Ginger.
 Kris Murphy som Katie Witt.
 Timothy Davis-Reed som Mark O'Donnell.
 Mary McCormack som Kate Harper.
 William Duffy som Larry.
 Peter James Smith som Ed.
 Renée Estevez som Nancy

 Eksterne lenker 


Kategori:Dramaserier fra USA
Kategori:Emmy-prisen for beste TV-program
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene
Kategori:TV-produksjoner på NBC